b'\n_START_ARTICLE_\nLestat\n_START_PARAGRAPH_\nLestat de Lioncourt je glavni lik Vampirskih kronika, autorice Anne Rice. Zapo\xc4\x8deo je svoj \xc5\xbeivot kao smrtnik a kasnije je postao vampir.\n_START_SECTION_\nLestat kao smrtnik\n_START_PARAGRAPH_\nLestat je sedmi sin markiza d\'Auvergne i ro\xc4\x91en je Auvergne, Francuska, u dvorcu koji je pripadao njegovim precima. Iako se \xc4\x8dini kao da je odrastao kao dijete bogatih roditelja, situacija nije bila takva. Djetinjstvo je proveo vi\xc5\xa1e skromno i u mladosti je saznao da ni\xc5\xa1ta ne\xc4\x87e nasljediti._NEWLINE_Vjerojatno najva\xc5\xbeniji trenutak u njegovom smrtni\xc4\x8dkom \xc5\xbeivotu je trenutak kada ga napadnu 8 vukova u planinama Auvergnea. Doma se vra\xc4\x87a kao druga osoba, koja je odlu\xc4\x8dila biti ustrajnija u svojim ciljevima._NEWLINE_U potrazi za znanjem odlu\xc4\x8duje postati sve\xc4\x87enik, no otac mu to ne dozvoljava. Zajedno sa svojim prijateljom Nicholasom napu\xc5\xa1ta Auvergne i odlazi u Pariz, sa \xc5\xbeeljom da postane glumac. Tijekom predstave za njega se zainteresira Magnus, stari vampir, koji ga kasnije otima i pretvara u vampira.\n_START_SECTION_\nLestat kao vampir\n_START_PARAGRAPH_\nMagnus je smatrao Lestata dostojnim da ga nasljedi i tako ga je u\xc4\x8dinio vampirom, nakon \xc4\x8dega je po\xc4\x8dinio samoubojstvo i Lestatu ostavio svo svoje blago._NEWLINE_Lestat je tokom svog kratkog postojanja postao jedan od najmo\xc4\x87nijih vampira. Jedino su mu se mogli suprostaviti najstariji vampiri poput Akashe, Mariusa itd. Dio njegove mo\xc4\x87i le\xc5\xbei u tome \xc5\xa1to je popio krv Mariusa, jednog od najstarijih i najmo\xc4\x87nijih vampira, te u njegovoj vezi s Akashom._NEWLINE_Jedan od njegovih pratioca kroz \xc5\xbeivot je bio i Louis de Pointe du Lac, mladi aristokrat iz New Orleansa kojeg je sam Lestat pretvorio u vampira u 18.-tom stolje\xc4\x87u. Skoro stolje\xc4\x87e su njih dvoje \xc5\xbeivjeli zajedno, putovali i ubijali. Louis je tvrdio da ga je Lestat pretvorio u vampira \xc4\x8disto iz financijskih razloga, no ovaj je to zdu\xc5\xa1no opovrgavao govore\xc4\x87i da se "fatalno zaljubio u njega". Lestat i Louis su "posvojili" Claudiu 1795., kada ju je Lestat pretvorio u vampiricu. Dok ju je Lestat u\xc4\x8dio kako da ubija, Louis ju je u\xc4\x8dio ljubavi i \xc5\xbeivotu. Nakon 65 godina zajedni\xc4\x8dkog \xc5\xbeivota, Claudia se pobudila protiv Lestata i prerezala mu grlo i ostavila ga u mo\xc4\x8dvari blizu Mississippija, te ga je kasnije poku\xc5\xa1ala zapaliti. Nakon \xc5\xa1to su Claudia i Louis pobjegli u Francusku, pro\xc5\xa1lo je mnogo godina prije nego \xc5\xa1to su se ponovno sreli. To se dogodilo oko 1920. godine u New Orleansu kada je Louis na\xc5\xa1ao Lestata i okrenuo mu le\xc4\x91a. No ponovno su se ujedinili oko 1980.'